《自西樵移居白云山》
明代·祁衍曾

懒性常畏人，颇与山灵遇。丘壑泊朝市，处世各有慕。

敢云托清泊，泉石遂成痼。所贵在适情，川岳无新故。

浩浩海水深，冉冉云霞聚。郁郁松桂幽，依依林鸟度。

赏心能几时，况乃春已暮。九龙井未堙，一歃抒吾素。

作者简介：广东东莞人，字羡仲。弘治十五年进士，授户部广西司主事，升员外郎中。性通脱，隐居罗浮。事母兄极孝友，后遭母丧，以毁卒。文誉颇盛，有《绿水园集》。